एक विज्ञापन में सहारा समूह ने घोषित किया कि उसके पास निवेशकों के पास से आए तिहत्तर हजार करोड़ की चल-अचल संपत्ति है. यह बात जून 2011 की है. जनता और गरीबों के पैसे से उन्हीं दिनों सुब्रत राय विजय माल्या की फार्मला वन टीम में हिस्सेदारी खरीद रहे थे. पांच सौ करोड़ रुपये देकर उन्होंने विजय माल्या की फार्मूला वन टीम में साढ़े बयालीस प्रतिशत स्टेक लिया. इसकी तस्वीरें व बड़ी बड़ी खबरें सहारा समूह के अखबारों में छपी और इस समूह के चैनलों पर दिखाई गई. देश के अन्य अखबारों चैनलों ने भी खेल प्रेम के तहत इसका कवरेज किया.